JUMAL KÕNELEB
Tere taas! On tore jälle näha!
Tahan kohe alguses tänada saadud tagasiside eest.
Tahan eriti tänada Jumalat, sest mitmed on meile rääkinud,
et nad on saanud abi selle kaudu, mida oleme saadetes jaganud.
Jumal on aidanud meid nii palju.
Tahame seda veidigi jagada, et ka keegi teine saaks abi.
Täna jätkame juttu õnnistusest rääkides.
See on ju hea teema?
Tahame nendes saadetes hoida kinni teemadest,
mis meid on päriselt aidanud just konkreetselt argipäevas.
Oleme rääkinud tervenemisest, õnnistusest, Jumala tundmisest.
Konkreetsetest asjadest, mis aitavad igapäevaelus.
See on meile väga oluline.
Tahame süveneda piibellikku majandamisse.
Me ei räägi põhimõtteliselt sellest, mida võiks õppida majanduskoolis.
See on ka hea asi.
On olemas palju uuritud majandamise põhimõtteid,
mida Soomes järgitakse
ja mida me kõik enamal või vähemal määral järgime.
Need on samuti väga head asjad.
Kui majandusasjades on probleeme või raskusi,
tasub neid asju õppida ja uurida.
Kuid meie tahame nüüd uurida, mida Piibel selle kohta õpetab.
Miks me seda teha tahame?
Meie sinuga astusime elus veidi erilisele teele.
Märkasime, et piibellik majandamine on põhimõtteliselt erinev.
Nõuanded, mida Jeesus meile Piiblis annab,
on natuke teistsugused. Lähtekoht on erinev.
Me tahtsime kogu südamest järgida Issandat.
Tahtsime teenida Teda ja leida Tema plaani.
Tahtsime teha tööd Tema heaks.
Pidime leidma, mida Tema sellest asjast arvab?.
Mida Tema mõtleb neist asjust?
Imeline oli see,
et Piibel oli täis aardeid, tarkust ja nõuandeid sel teemal.
Veel imelisem oli see, et hakates neid järgima
ning leitud õpetuste järgi sammhaaval tegutsema,
mida leidsime, uurides ja lugedes Piiblit,
hakkasid asjad paranema.
Jumal kutsus meid looma usu varal kristlikku kooli.
Olime sunnitud leidma seda, kuidas Jumal seda rajada soovib
ning kuidas sellist asja üleüldse võimalik rajada on.
Meil omal polnud mingit tarkust ega miljoneid kontol selle jaoks.
Meil polnud midagi sellist.
Oleme varemgi jaganud - kõige suurem aare, mille leidsime,
oli see, et nägime Piiblis algusest lõpuni välja,
et Jumal tahab meid aidata.
Jumal tahab anda abi.
Võtmesalm Piiblis,
mis muutis täielikut meie käsitluse selle kohta,
mida Jumal soovib ja milline on Tema tahe,
oli kirjas Galaatlastele 3:13. Alustamegi sellega.
See piiblisalm on väga otsekohene.
"Ent Kristus on meid Seaduse needusest lahti ostnud,
kui ta sai needuse meie eest - sest on kirjutatud:
Neetud on igaüks, kes puu küljes ripub” -,
selleks et Aabrahami õnnistus
saaks paganatele osaks Kristuses Jeesuses
ja et me tõotatud Vaimu saaksime usu kaudu."
Kirjas Galaatlastele 3:7 öeldakse:
"Nii mõistate teie,
et need, kes on usust, on Aabrahami lapsed.
Kuna aga Pühakiri nägi ette, et Jumal teeb paganad õigeks usust,
siis Ta kuulutas ette Aabrahamile rõõmusõnumit:
Sinus õnnistatakse kõiki paganaid.”
Nõnda siis õnnistatakse neid, kes on usust,
koos uskliku Aabrahamiga."
Oleme sellest rääkinud mitmel varasemal korral ka.
Kordan vaid lühidalt, et me ei teadnud seda fakti,
et Kristus meie eest surres, sai ka neetuks sinu ja minu eest,
et me võiksime pärida Jumala õnnistuse.
Jumala õnnistus on meie kohal.
Me oleme pärinud midagi, millest me midagi ei teadnud.
Oleme pärinud Jumala õnnistuse.
Seda leides, muutus kogu me käsitlus asjadest.
Kas Jumal tahab meile head? Kas Ta tahab meid aidata või mitte?
Kõik see muutus täiesti.
Teadsime sellest alates, et Jumal tahab meid aidata.
Tema on meie poolel. Tema ei tegutse meile vastu.
Tal on head kavatsused meie suhtes.
Inglid kuulutasid seda, kui Jeesus oli sündinud.
Inglid laulsid, kuulutasid ja ütlesid:
"Rahu maa peal ja inimestest hea meel."
Jumalal on inimeste suhtes hea tahe.
See imeline Aabrahami õnnistus
leidub viiendas Moosese raamatus, 28. peatükis.
See on nii imeline kirjakoht,
sest see tõesti räägib Jumala südamest ja headusest.
Siin on kirjutatud:
"kõik need õnnistused saavad sulle osaks ja tabavad sind,
kui sa võtad kuulda Issanda, oma Jumala häält."
Ta tõesti tahab anda nõu, Ta tõesti tahab aidata ja juhatada.
Ka selleks, et saaksime kätte selle õnnistuse
ja asjad hakkaksid hästi toimima.
"Õnnistatud oled sa linnas ja õnnistatud oled sa väljal.
Õnnistatud on su ihuvili, su maapinna saak."
Mu lapsed on õnnistatud.
Vahel pean selle küljes rippuma,
kui hakkan muretsema selle pärast, kuidas neil läheb
ja kas nad oskavad teha päriselt õigeid valikuid.
Kui mõtlen: "Mis siis küll saab...?"
Mind aitab tohutult see, kui loen, et Taevaisa on mu lastega
ja ma palvetan nende eest ning see mõjutab neid.
Mu lapsed on õnnistatud.
"Su karja juurdekasv, su veiste vasikad
ning su lammaste ja kitsede talled."
Agape Keskus - mu töö on õnnistatud.
Sellel on Jumala õnnistus.
"Õnnistatud on su korv ja su leivaküna."
Ma ei pea muretsema, kas toitu on piisavalt.
Issand on lubanud meie eest hoolitseda.
Ta hoolitseb meie eest - lõpuni
ja me ei pea kartma, et jääme söömata.
See on imeline!
"Õnnistatud oled sa tulles ja õnnistatud oled sa minnes.
Issand paneb vaenlased, kes kipuvad sulle kallale,
su ette kaotust kandma."
Tänu olgu Jumalale selle eest!
Seda läheb küll tarvis.
"Ühte teed nad tulevad su vastu,
aga seitset teed nad põgenevad su eest.
Issand käsib seda õnnistust olla sinuga su aitades
ja kõiges, mille külge sa oma käe paned,
ja Ta õnnistab mind maal, mille Issand, mu Jumal, mulle annab."
Ma panen siia kogu aeg sõna "mina", sest mulle meeldib seda omale võtta.
"Issand ülendab sind enesele pühitsetud rahvaks."
Ta tõstab ja viib edasi. Ta pole selline, kes maha peksab.
Tema ei vea vaipa mu jalge alt ega riku asju ära.
Tema tõstab, "nagu ta mulle on vandega tõotanud,
kui sa pead Issanda, oma Jumala käske
ja käid tema teedel."
Olen märganud, et Ta tahab anda tarkust ja nõu.
Ta tahab ka hoiatada, kui olen tegemas midagi rumalat.
Kui Püha Vaim elab meie sees, on meis ka sisemine tunnistus,
mis annab märku, kui mõni otsus pole tark tegu.
Neid pisikesi märguandeid tasub kuulata.
Viies Moosese raamat 28 ptk. murrab kõik väärarusaamad.
Ka religioossed, traditsioonilised arusaamad,
et elu kristlasena peab olema raske, vilets ja vaevu toimetulek,
juhul muidugi, kui üldse toime tullakse.
Loe viienda Moosese raamatu 28 ptk. Julge lugeda, mida seal öeldakse.
Kui me selle leidsime ja seda lugesime,
murdis see mitmeid me hirme, muresid ja väärarusaamu.
Andis usu ja lootuse sellesse, et Jumal soovib mulle head.
Ka rahaasjades.
Meil oli vaja sellest aru saada,
muidu poleks küll julgenud hakata kooli nullist rajama.
Me vajasime selleks Jumalat.
"Ja kõik maailma rahvad näevad, et sinule on pandud Issanda nimi,
ja nad kardavad sind.
Ja Issand annab sulle (ja mulle) külluses head su ihuvilja,
karja kasvu ja maapinna saagi poolest maal,
mille Issand, su Jumal,
vandega su vanemaile on tõotanud sulle anda."
Mõnikord võib elu olla nii väljakutsete rikas,
et välised olukorrad ei too mulle õnnistust.
See tundub võimatu,
et mu ihuvili, maapinnasaak ja kari oleks ülikülluslikult õnnistatud.
See võib-olla ajab lihtsalt naerma.
Just, täpselt! Kui sa ainult teaksid, Joy!
Ma olen töötu, pole päevagi töötanud
ja mul pole mingit võimalust elus edasi pääseda.
Just siis on imeline teada, et mul on olemas Taevaisa.
Temal on vägev plaan, kuigi kõik tundub võimatuna.
Ta tahab ikkagi viia mind edasi.
Mu ellu tuleb teistsugune jõud, kui ma sõltun ja vaatan seda.
Jeesus ütles samuti, et ärge vaadake nähtavaid asju.
Pigem vaatan nähtamatut, kui et sellest kinni hoian.
"Issand avab sulle oma rikkaliku varaaida, taeva,
andes su maale vihma õigel ajal ja õnnistades kõiki su kätetöid."
Neid sõnu võib lugeda otse oma raskuste suunas.
Otse näkku neile, kes ütlevad, et sinust ei saa kunagi asja.
Ma loen neid otse:
Issand paneb mind "peaks ja mitte sabaks,
ma lähen ikka ülespoole, aga mitte allapoole."
Aamen.
Nee sõnad on nii julgustavad. Need julgustasid meid omal ajal.
Need julgustavad ikka veel nii palju, et neist saab lootust ja jõudu.
Eriti, kui on raske majanduslik olukord,
nagu mitmetel Soomes praegusel hetkel on.
Meie turvapaik on ikkagi Jumalas. Tema ei ole muutunud.
Maailma majandusolukord võib olla, milline tahes -
Jumal on ikkagi alati sama.
Me leidsime selle õnnistuse ja teame, et Jumal tahab õnnistada.
Ta ei taha meid needa, needus on ristil katki murtud.
Me oleme pärinud õnnistuse.
Järgmiseks mind huvitas, kuidas saada see asi toimima?
Kuidas haarata õnnistusest nii kinni, et see päriselt mu elus toimiks?
Esimene põhimõte on see sama, mis kõigi Jumala tõotuste puhul -
me peame seda uskuma.
Me peame lihtsalt seda uskuma.
Piibel ütleb:
"Kes Jumala juurde tuleb, peab uskuma, et Jumal on olemas
ja Ta annab palga neile, kes Teda otsivad."
Usu kaudu me pärime kõik need tõotused.
Kõik tõotused on "jah" ja "aamen" Kristuses,
aga me peame uskuma neisse. Täpselt nagu päästessegi.
Me peame uskuma sellesse, et me saaksime päästetud.
Terveks saamiseks peame uskuma, et Jumal tahab tervendada.
Et saaksime seda vastu võtta, peame esmalt uskuma.
Jumal on meile õpetanud
ja Tema soov on, et usuksime, et Ta tõesti tahab meid õnnistada.
Juba üksnes see uskumine muudab asja.
Juba see, et hakkan tegutsema paremasse uskumise nimel.
Hakkan tegutsema selle nimel, et vaadata Piiblist Jumala uudiseid.
Ma valin selle variandi. See valik tuleb ise teha.
Ma valin paanika asemel teadlikult need sõnad.
Võib tunduda raske, kui uudistesaated räägivad halba
ja elu olukorrad räägivad nii palju halba.
Tundub, et ei jaksa ja lähen pigem teki alla peitu.
Ma ei jaksa lihtsalt.
See nõuab oma inimliku loomuse ristilöömist.
See nõuab ka jonnakust. Pean tõusma ja võtma Piibli kätte.
Kui hakkan neid sõnu "sisse võtma", uurima ja lugema,
siis ka muutun - südamesse tuleb turvatunne,
rõõm, rahu, innustus ja ootus.
Pähe hakkab tulema mõtteid, mida võiksin teha.
Lihtsalt see, et püüan uskuda headusesse,
muudab mu elu.
Rääkimata sellest, mida me õnneks juba teadsime,
et usk tuleb Piibli sõnul kuuldust ja kuulmine Kristuse Sõna kaudu.
Usk ei tule iseenesest.
See ei kuku meile Taevast otse pähe.
"Nüüd ma usun seda kõike ja asjad saavad korda!"
See ei õnnestu sel viisil.
Usk tuleb kuulmisest, kui loed seda lausa häälega.
Siis sa kuuled seda.
Joy luges 5 Moosese raamatu 28. peatükki
ja neis sõnades endas on see usk.
Need annavad usku ja tõusevad esile,
kui Püha Vaim sind nende sõnade kaudu mõjutab,
nii et sa saad usku.
Kui sa kuulad meid täna või kuulad jutlusi sellel teemal,
siis su usk kasvab.
Aga iseenesest see ei kasva.
Nii me süvenesime Jumala Sõnasse ja muudkui lugesime,
kuni see päriselt läks meie südame sisse.
Toon sarnase näite.
Mängult on mu rahakotis kogu meie raha.
Pisut kõhn näeb küll välja, aga seal on ka pangakaardid sees.
Kui tahan selle Joyle õnnistusena anda,
siis võin toppida palju tahes,
aga kui ta seda vastu ei võta
ega usu, et ma tõesti tahan seda talle anda...
Võta ometi! - Ma pole seda väärt. Ma ei saa.
Võta kasvõi natuke!
Ma pole selle heaks midagi teinud. Ma ei saa seda võtta.
Siin on nii palju sees!
Sa võid lõpuks ometi osta endale... - Ei. Ma pean selle välja teenima.
Osta kasvõi uued sokid. - Ma ei saa seda niisama võtta.
Võta ikka, jõulukingitusena. - Olgu, anna siia!
Sellega on põhimõtteliselt sama asi.
Esimene põhimõte on siis see, et me peame uskuma.
Kui selle pärast palvetasin, nägin vaimusilmas,
kuidas Jumal ümbritses mind oma headusega
ja tahtis valada oma õnnistust meie ellu,
meie pere ja kooli üle.
Nägin vaid seda Tema südames.
Tema sooviks on valada õnnistust meie ellu.
Tema sees ei ole mingeid takistusi selles osas.
Ta tõesti on see, kelle Ta ütleb end olevat -
hea Isa, kes tahab õnnistada lapsi, keda Ta armastab.
See soov käib ka sinu kohta.
Ta ei ole minu ja Joy suhtes teine, kui Ta oli Piiblis.
Ta on samasugune kõikide suhtes. Jumal ei tee inimeste vahel vahet.
Kuigi Ta tahab ka päästa kõiki maailma inimesi
ja pääste on kõigi jaoks valmis, ei võta kõik seda ometi vastu.
Jumal tahtis seetõttu õpetada meile Tema Sõnasse juurdumist,
et me kuulutaks endale Jumala Sõna, loeksime seda
ja laseksime usul kasvada.
Usuksime sellesse, sest soovime seda tuua su ellu.
Õigupoolest on siin küsimus armastusest.
Küsimus on selles, et Jumal on armastus.
Tal on head kavatsused meiega ja hea tahe kogu meie elu osas.
Ka majandusasjades.
Küsimus on tegelikult selles, milline Tema on.
Tema on rikas, heldekäeline ja hea.
Ma saan elada Temaga.
Luuka evangeeliumi 15. peatükis öeldakse nii:
"Armas tütar, sa oled alati minu juures,
ja kõik, mis on minu, on sinu oma."
Isa ütleb: "Armas poeg, armas tütar - sa oled alati minuga
ja kõik mis on minu, on ka sinu oma."
Kui ma hakkan seda rääkima, et Jumala headus ümbritseb mind
ja Tema rikkus ja ressursid ümbritsevad mind,
et Ta on hea Isa, siis see pilt heast Isast võimendub
ning toob avardudes kaasa turvatunde ja rahu mu ellu.
Mulle meenus üks koht Johannese kolmandast kirjast,
kus ta soovib, et meil läheks hästi ja me oleksime terved,
nõnda nagu läheb hästi meie hingel.
Siin tuleb taas esile see, et Jumala õnnistus pole miski,
mis tuleb su ellu ühekordse lugemise peale.
Muutus toimub kõigepealt sinu sisemuses.
Jumalariik on seespidi meie sees.
Kui südames usume ja teame nii, et meil pole enam mingit kahtlust,
teame veendunult ja oleme täis Jumala Sõna ja kindlat veendumust,
et Jumal tahab mulle head,
siis see hakkab ka välja paistma.
See ei alga nii, et esmalt tuleb miljon kontole
ja siis saame aru, et Jumal ikka ongi päris hea.
See ei käi nii. See algab seest.
Alles siis see tuleb esile.
See on nii targalt väljamõeldud.
Kui Jumala armastus ja turvatunne tuleb minu sisse,
siis ei või keegi mind enam kõigutada.
Ka kõigis halbades olukordades on mul sisemine kindlus
ja ma tean, kuhu joosta. Eriti, kui mul on häda käes.
Isegi, kui ma saan miljoni, võib mul ikkagi olla mõni muu mure.
Näiteks mure laste pärast. Kas neil läheb ikka kõik hästi?
Kuidas on lood mu koduga? Kuidas on asjad mu töö osas?
Mis saab mu vanematest, sugulastest, kallitest
ja kõigist inimestest mu ümber, kellel on mingi mure?
Mis see aitab, et ma saan miljoni?
Kui mu süda täitub teadmisega, et Taevaisa on minuga
ja ta tahab mind kõigis valdkondades aidata,
tahab näiteks minu abielus, lasteasjades ja kõiges muus aidata,
siis mõistad ju ometi, et see tõesti on parim tee.
Isegi, kui tundub, et seda ma küll ei tahaks.
Joy, ära räägi sellist juttu! Ma ei jaksa, ma ei taha kuulda!
Ma tahan kohe muutust! Kas sa ei mõsta?
Mul on pulmad tulemas või on mõni kohutav olukord.
See on parim tee,
et Issanda headus tuleb mu südame sisse.
Usu või ära usu, see hakkab peagi ka rahakotis välja paistma.
Ka selles ja kõikides inimsuhetes.
Kui su usk on nii kindel, et sa tead, et Jumal on hea
ja usud seda sellepärast, et Tema Sõna ütleb nii;
kui su usk ja kindlus püsib sellel, et Tema ütleb seda ja see ongi nii,
siis seda ei või enam miski kõigutada.
See Sõna ei muutu kunagi.
Olgu Soome või sinu enda majandus -või eluolukord milline tahes
kui su kindlus on selles, siis see püsib.
Seetõttu Jumal tahabki, et juurduksid esmalt sellesse,
usuksid seda
ning külvaksid oma hinge ja südamesse Jumala Sõna
selleski valdkonnas.
See on Jumala headus.
Ta tahab, et su kindlus oleks selline, mis ei kõigu.
Usk Jumala Sõnasse on kindlus, mis ei kõigu.
"Veel vanas easki kannab Ta meid."
Kas palvetame? - Palvetame.
Tänu Taevaisa, et Sinu õnnistus on meie kohal.
Tänu, Issand, et seda ei või miski enam muuta,
sest Kristus on lunastanud meid needusest.
Me oleme pärinud Aabrahami õnnistuse.
Tänu, Issand, et Su headus on sama eile, täna ja igavesti.
Tänu, et me saame kuulutada täna meie kõikide ellu õnnistust.
Tänu, et see pole üksnes sõna,
vaid see on vägi, mis muudab olukordi.
Vägi, mis toob läbimurde ja viib meid kõiki edasi.
Tänu, et saame ka kuulutada julgelt, et Soome on õnnistatud maa.
Olgu Soome õnnistatud maa!
Õnnista meie valitsust ja riigikogu,
anna neile Sinu tarkust selle maa juhtimiseks.
Tänu, Issand, et su õnnistus pole juhuslik asi,
vaid see on kogu aeg meie elude kohal.
Tunnen, et Issand tahab Sind tõesti julgustada.
Ära kaota lootust,
ära vaata nendele oludele, vaid vaata minu peale.
Mina annan sulle tulevikku ja lootust.
Aamen.
On imeline teenida Jumalat.
Imeline on teada, et TV7 kasvab kogu aeg.
TV7 hakkab peagi näitama ka venekeelseid saateid.
Mitte ainult Venemaal,
vaid kõikjal maailmas, kus räägitakse vene keelt.
See töö muudkui kasvab.
Kui soovid olla seda tööd toetamas, võid seda teha kasvõi kohe.
Võid helistada annetusnumbrile 900 1777 (Kõne hind on 7 eurot.)
Võid kasutada ka kontonumbreid, mida näed peagi ekraanil.
Kui tunned huvi meie töö vastu, mida Joyga Agape Keskuses teeme,
võid külastada meie kodulehekülge www.kristillinenkoulu.org
Sealt võid tellida meie ajakirja või minu kirjutatud raamatuid.
Need on aidanud väga mitmeid leidma lähedase suhte Jumalaga
ja esimene trükk on peagi läbimüüdud.
Osta siis ruttu! Kasvõi jõulukingituseks.
Ole õnnistatud Jeesuse nimel. Aamen.
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7